b"\n_START_ARTICLE_\nDVB-SH\n_START_SECTION_\nIntroducci\xc3\xb3\n_START_PARAGRAPH_\nEn els \xc3\xbaltims anys s'ha revelat que hi ha un gran inter\xc3\xa8s per part dels consumidors en els serveis de televisi\xc3\xb3 per a dispositius m\xc3\xb2bils. L'est\xc3\xa0ndard de TDT per a dispositius m\xc3\xb2bil \xc3\xa9s conegut com el DVB-H. Aquest va ser dissenyat per a treballar en la banda UHF (entre 470 i 862 MHz) i proporciona capacitats de 5 a 10 Mb/s. Mant\xc3\xa9 la capa f\xc3\xadsica del DVB-T i afegeix nous elements en la capa d'enlla\xc3\xa7. D'aquesta manera, fa possible la reutilitzaci\xc3\xb3 de la infraestructura de la xarxa (transmissors, multiplexors, etc.). A m\xc3\xa9s, s'afegeixen diferents t\xc3\xa8cniques per millorar el consum de pot\xc3\xa8ncia dels dispositius i la robustesa del sistema. Tot i que el DVB-H suposa un aven\xc3\xa7 molt significatiu, presenta el problema que es disposa de poques freq\xc3\xbc\xc3\xa8ncies d'aquest tipus a nivell europeu. Un altre problema que presenta \xc3\xa9s que es necessita desplegar una gran quantitat d'infraestructura de xarxa necess\xc3\xa0ria per proporcionar nivells acceptables de cobertura, sobretot en aquells llocs on no hi ha poblaci\xc3\xb3. En aquest context, l'evoluci\xc3\xb3 de l'est\xc3\xa0ndard DVB-H, anomenat DVB-SH, est\xc3\xa0 generant gran inter\xc3\xa8s per crear un mercat europeu de serveis de TV m\xc3\xb2bil. Les dos principals caracter\xc3\xadstiques s\xc3\xb3n dos: Una arquitectura terrestre/sat\xc3\xa8l\xc2\xb7lit, augmentant la cobertura del servei; i la transmissi\xc3\xb3 en banda S, la qual est\xc3\xa0 disponible a nivell europeu.\n_START_SECTION_\nTipus d'Arquitectura\n_START_PARAGRAPH_\nLa pres\xc3\xa8ncia de dos capes f\xc3\xadsiques (la terrestre i la sat\xc3\xa8l\xc2\xb7lit), augmenta les possibilitats de configuraci\xc3\xb3 del sistema. Segons la modulaci\xc3\xb3 dels senyals transmesos se'ns presenta dos arquitectures diferents: SH-A i SH-B.\n_START_SECTION_\nArquitectura SH-A\n_START_PARAGRAPH_\nTant la component terrestre com la component del sat\xc3\xa8l\xc2\xb7lit utilitzen modulaci\xc3\xb3 COFDM (Coded Ortogonal Frequency Division Modulation). Aquest tipus de modulaci\xc3\xb3 soluciona el problema multicam\xc3\xad (multipath), en qu\xc3\xa8 un mateix s\xc3\xadmbol es rep diverses vegades amb un petit retard degut a rebots. Aquest tipus de modulaci\xc3\xb3 en els dos emissors, possibilita la creaci\xc3\xb3 de Xarxes de freq\xc3\xbc\xc3\xa8ncia \xc3\xbanica (SFN). D'aquesta manera s'eleva l'efici\xc3\xa8ncia espectral, per\xc3\xb2 per contra, s'imposa que el senyal transm\xc3\xa8s per la component terrestre sigui id\xc3\xa8ntic al transm\xc3\xa8s per la component del sat\xc3\xa8l\xc2\xb7lit. Per aquest motiu es permet la possibilitat d'implementar xarxes de freq\xc3\xbc\xc3\xa8ncia m\xc3\xbaltiple (MFN), en les que la component terrestre i la sat\xc3\xa8l\xc2\xb7lit transmeten en canals diferents per\xc3\xb2 amb la mateixa modulaci\xc3\xb3.\n_START_SECTION_\nArquitectura SH-B\n_START_PARAGRAPH_\nEn aquest cas la component terrestre segueix utilitzant COFDM, per\xc3\xb2 la component del sat\xc3\xa8l\xc2\xb7lit utilitza TDM (Time Division Multiplexing). Aqu\xc3\xad \xc3\xa9s necessari que les dues components transmetin en diferent freq\xc3\xbc\xc3\xa8ncia perqu\xc3\xa8 no s'interfereixin entre elles. Aix\xc3\xb2 provoca que no es puguin crear xarxes SFM, per\xc3\xb2 per una altra banda, millora el rendiment de la transmissi\xc3\xb3 del sat\xc3\xa8l\xc2\xb7lit, ja que el TDM funciona millor per a aquest tipus de transmissions."